Lès Rèlîs Namurwès (soce)

thumb|li rowe des Relîs Namurwès a Bomel
**Les Relîs namurwès** (***Lès Rèlîs Namurwès***), c' est ene soce di scrijheus e walon do Payis d' Nameur.

## Istwere del soce
thumb|plake po s' sovni des Relîs Namurwès, a l' Atenêye di Nameur
thumb|imådje dessinêye pa les Relîs prijhnîs e l' guere di 14
Li soce a skepyî e 1909 di cwate soçons, 17 à 20 ans vîs, di l' Atenêye di Nameur : Télesphore Lambinon, Auguste Demil, Georges Pelouse et Lucien Maréchal.

E 1910, il enondnut ene gazete, «li Ban-cloke», po-z eplaidî leus tecses, sicrîts e Feller timprou.

E 1914, end a sacwants ki sont prijhnîs e l' Almagne et mete so pî les «Kriegscayès», des scrijhaedjes k' i fwaiynut ladrî, et ls evoyî a Émile Robin, dimoré e payis.

E 1928, i gn a 21 mimbes amon les Relîs Namurwès, il ont scrît aviè 600 ouves et 54 d' cesses-lale ont stî relîtes pal SLLW.

Dispu 1937, les Relîs Namurwès eplaidnut les Cayés Walons.

Gn a ene peclêye di grands scrijheus ki fourît (u ki sont co) des Relîs Namurwès, come Edmond Wartique, Jean Guillaume, Auguste Laloux, Émile Gilliard, Georges Smal, Victor George, Joseph Selvais, Guy Brenner, Chantal Denis.

A dater d' aviè 1997, les Relîs ont eto adjinçné des scoles di walon (4 anêyes, et on pout rdobler l' cwatrinme come on vout).

Tos ls ans, les Relîs dinèt l' cocåde a onk (ene) di leus mimbes k' a stî meritant(e).

## Politike del soce
Li soce a come essegne ene passete det come sipot "Waire mins bon". Eto, elle a todi cweri a eplaidî les meyeus scrijhaedjes e walon. Ele n' esteut nén racrapotêye sol payis d' Nameur. Elle a yeu eto des mimbes do costés d' Tchålerwè (Henry Petrez, Gabrielle Bernard, Willy Bal, Josée  Mathot). Elle a-st eplaidî des rlomés scrijheus lidjwès (Louis Remacle, Albert Maquet). Ey eto des scrijheus del Bote di Djivet come Michel Dricot.

Les Relîs namurwès ont todi stî ene miete wårdiveus. Diviè 1960, les pus vîs Relîs namurwès n' volît nén accepter li powezeye imådjrece di des scrijheus come Jean Guillaume, Georges Smal eyet Émile Gilliard. Po zels, i faleut ki les tecses soeyénxhe reyalisses, et tolmonde elzès poleur comprinde d' on lan. 

A pårti di 1995, il ont stî disconte li mouvmint di rfondaedje do walon, mågré ki sacwants des rfondeus (Lorint Hendschel, Lucyin Mahin) estént camaerådes avou leu soce, et scrijheus ezès Cayés Walons.

## Lomaedje del soce
Les cwate djonneas mimbes askepieus avént dit a leu prof di flamind ki ci sereut clapant d' aprinde eto l' walon. 

Estoumaké, li prof responda : "Bén, vos nd estoz, des relîs !"

Li no del soce aveut vnou sins må sins rujhes.

## Sacwants prezidints
* Charles Camberlin
* Joseph Calozet
* Lucyin Léonard
* Lucyin Somme
* Joseph Dewez

## Sacwants penleus
* Paul Maréchal
* Hubert Jacques
* Paul Rousselle
* Guy Delvaux
* Christine Decock
* Jean Colot

## Les Relîs k' ont rçû l' cocåde
Ene djivêye des Relîs k' ont rçu l' cocåde tins des swessante prumirès anêyes a stî eplaideye dins les Cayés walons, e moes d' fevrî 1969 (, p. 50).

### [[Anêyes 1910]]
* 1911 : Édouard Thirionet
* 1912 : Émile Robin
* 1913 : Paul Maréchal
* 1914 : Lucien Maréchal
* 1915 : nén rmetowe
* 1916 : les Rèlîs sôdårds
* 1917 : nén rmetowe
* 1918 : nén rmetowe
* 1919 : Paul Maréchal

### [[Anêyes 1920]]
* 1920 : nén rmetowe
* 1921 : Lucien Maréchal
* 1922 : Ernest Montellier
* 1923 : Charles Camberlin
* 1924 : Edmond Wartique
* 1925 : Fernand Danhaive
* 1926 : Joseph Calozet
* 1927 : Fernand Andernack
* 1928 : Fernand Pieltain et Antoine Binot
* 1929 : nén rmetowe

### [[Anêyes 1930]]
* 1930 : Joseph Calozet
* 1931 : Lucien Maréchal et Paul Maréchal
* 1932 : Eugène Gillain
* 1933 : Gabrielle Bernard
* 1934 : Paul Moureau
* 1935 : Camille Delvigne
* 1936 : Ernest Fivet
* 1937 : Joseph Laubain
* 1938 : Ernest François
* 1939 : Eugène Gillain

### [[Anêyes 1940]]
* 1940 : Henri Pétrez
* 1941 : Louis Henrard
* 1942 : Joseph Gilson
* 1943 : Georges Jacques
* 1944 : Eugène Gillain
* 1945 : Désiré Martin
* 1946 : Armand Tombu
* 1947 : Joseph Gelinne
* 1948 : Jean Guillaume
* 1949 : Victor Tonglet

### [[Anêyes 1950]]
* 1950 : Jules Rivière
* 1951 : Émile-Joseph Piret
* 1952 : Joseph Houziaux
* 1953 : Lucien Léonard
* 1954 : Edmond Tillieux
* 1955 : Joseph Calozet
* 1956 : Jean Servais
* 1957 : Lucien Léonard
* 1958 : Alexandre Bodart
* 1959 : Lucien Maréchal

### [[Anêyes 1960]]
* 1960 : Georges Smal
* 1961 : Henri Pétrez
* 1962 : Ghislain Lefebvre
* 1963 : Émile Gilliard
* 1964 : Maurice Neuville
* 1965 : Reynolds Hostin
* 1966 : Louis Jadin
* 1967 : Victor George
* 1968 : Ernest Montellier
* 1969 : Hubert Jacques

### [[Anêyes 1970]]
* 1970 : Lucien Somme
* 1971 : Auguste Laloux
* 1972 : Josée Spinosa-Mathot
* 1973 : Jules Rivière
* 1974 : Simone Manouvriez-Leroy
* 1975 : Albert Rousseau
* 1976 : Roger Prigneaux
* 1977 : Ernest Montellier
* 1978 : André Paquet
* 1979 : Jean Galer

### [[Anêyes 1980]]
* 1980 : André Henin
* 1981 : Joseph Pirson
* 1982 : Philippe Maudoux
* 1983 : Albert Husson
* 1984 : Hubert Jacques
* 1985 : Lisa Chastelet
* 1986 : Jean Tombal
* 1987 : Charly Dodet
* 1988 : Désiré Preud'homme
* 1989 : Henry Matterne

### [[Anêyes 1990]]
* 1990 : Gérard Baudrez
* 1991 : Marie-Louise Ledrut-Choisez
* 1992 : Paul Rousselle
* 1993 : Laurent Hendschel
* 1994 : Lucien Metten
* 1995 : Anne-Marie François
* 1996 : Willy Bal
* 1997 : Roger Viroux
* 1998 : Charles Wilmotte
* 1999 : Chantal Denis

### [[Anêyes 2000]]
* 2000 : Joseph Selvais
* 2001 : Guy Delvaux
* 2002 : Chantal Denis
* 2003 : Willy Petitjean et Lucien Somme
* 2004 : Guy Brener
* 2005 : Pol Englebert
* 2006 : Michel Debar
* 2007 : Paul Gilles
* 2008 : Joseph Dewez
* 2009 : Émile Gilliard et Gilbert Renson

### [[Anêyes 2010]]
* 2010 : Pierre Lazard
* 2011 : Bernard Louis
* 2012 : Christiane Binamé
* 2013 : Alain Baume
* 2014 : Charles Wilmotte et Joseph Ligot
* 2015 : Georges Puissant
* 2016 : Joëlle Spierkel
* 2017 : Anne-Marie François
* 2018 : Guy Delvaux et Bernard Thiry
* 2019 : Jules Hérix et Pierre Lazard

### [[Anêyes 2020]]
* 2020 : Christine Decock
* 2021 : Jean Hamblenne
* 2022 : Joseph Selvais et Paul Gilles
* 2023 : Bernadette Laloux et Nicole Rouchet
* 2024 : Jean Colot

## Sourdants


## Hårdêye difoûtrinne
*   Waibe des Relîs Namurwès